CELEX: 22021D2215
Language: ro
Date: 2021-11-30 00:00:00
Title: Decizia nr. 1/2021 a Consiliului de asociere UE-Algeria din 30 noiembrie 2021 de aprobare a prelungirii valabilității priorităților parteneriatului UE-Algeria [2021/2215]

14.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 447/11
               
            
         DECIZIA nr. 1/2021 A CONSILIULUI DE ASOCIERE UE-ALGERIA
         din 30 noiembrie 2021
         de aprobare a prelungirii valabilității priorităților parteneriatului UE-Algeria [2021/2215]
         CONSILIUL DE ASOCIERE UE-ALGERIA,
         având în vedere Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Algeriană Democratică și Populară, pe de altă parte,
         întrucât:
         
                     (1)
                  
                  
                     Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Algeriană Democratică și Populară, pe de altă parte (1) (denumit în continuare „acordul”), a fost semnat la 22 aprilie 2002 și a intrat în vigoare la 1 septembrie 2005.
                  
               
                     (2)
                  
                  
                     În temeiul articolului 94 din acord, Consiliul de asociere are competența de a lua deciziile corespunzătoare în scopul realizării obiectivelor acordului.
                  
               
                     (3)
                  
                  
                     Prin Decizia nr. 1/2017 a Consiliului de asociere (2), UE și Algeria au convenit asupra priorităților parteneriatului pentru a orienta parteneriatul pentru perioada 2017-2020.
                  
               
                     (4)
                  
                  
                     Într-un schimb de scrisori, cele două părți au convenit asupra faptului că ar trebui prelungită valabilitatea priorităților parteneriatului UE-Algeria ca document de orientare pentru consolidarea parteneriatului, până la adoptarea unor noi priorități actualizate ale parteneriatului.
                  
               
                     (5)
                  
                  
                     Articolul 10 din Regulamentul de procedură al Consiliului de asociere prevede posibilitatea de a adopta decizii prin procedură scrisă în perioada dintre reuniuni, în cazul în care ambele părți convin astfel,
                  
               ADOPTĂ PREZENTA DECIZIE:
         
            Articolul 1
            Consiliul de asociere decide, prin procedură scrisă, că valabilitatea priorităților parteneriatului UE-Algeria anexate la Decizia nr. 1/2017 se prelungește până la adoptarea de către Consiliul de asociere a unor noi priorități actualizate ale parteneriatului.
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 30 noiembrie 2021.
            
               
                  Pentru Consiliul de asociere UE-Algeria
               
               
                  Președintele
               
               Ramtane LAMAMRA
            
         
         
            (1)  JO L 265, 10.10.2005, p. 2.
         
            (2)  Decizia nr. 1/2017 a Consiliului de asociere UE-Algeria din 13 martie 2017 de aprobare a priorităților parteneriatului UE-Algeria (JO L 82, 29.3.2017, p. 9).